CELEX: 32013R0397
Language: el
Date: 2013-04-30 00:00:00
Title: Κανονισμός (ΕΕ) αριθ. 397/2013 της Επιτροπής, της 30ής Απριλίου 2013 , για τροποποίηση του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου όσον αφορά την παρακολούθηση των εκπομπών CO 2 από τα καινούργια επιβατικά αυτοκίνητα  Κείμενο που παρουσιάζει ενδιαφέρον για τον ΕΟΧ

1.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/4
            
         ΚΑΝΟΝΙΣΜΌΣ (ΕΕ) αριθ. 397/2013 ΤΗΣ ΕΠΙΤΡΟΠΉΣ
   της 30ής Απριλίου 2013
   για τροποποίηση του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου όσον αφορά την παρακολούθηση των εκπομπών CO2 από τα καινούργια επιβατικά αυτοκίνητα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 8 παράγραφος 9 δεύτερο εδάφιο,
   Εκτιμώντας τα ακόλουθα:
   
               (1)
            
            
               Με βάση την πείρα από την παρακολούθηση των εκπομπών CO2 από τα καινούργια επιβατικά αυτοκίνητα το 2010 και το 2011 προκύπτει ότι ο ακριβής υπολογισμός των μέσων ειδικών εκπομπών και των στόχων ειδικών εκπομπών είναι δυνατός μόνο με βάση τα λεπτομερή στοιχεία που αναφέρονται στο άρθρο 8 παράγραφος 1 του κανονισμού (ΕΚ) αριθ. 443/2009. Ως εκ τούτου, είναι σκόπιμο να προσαρμοστούν τα συγκεντρωτικά δεδομένα που προδιαγράφονται στον πρώτο πίνακα του παραρτήματος II μέρος Γ του κανονισμού (ΕΚ) αριθ. 443/2009, ώστε να περιλαμβάνουν μόνον τα δεδομένα που είναι απολύτως αναγκαία για την εφαρμογή του εν λόγω κανονισμού.
            
         
               (2)
            
            
               Ωστόσο, για να βελτιωθεί η ποιότητα και η ακρίβεια της παρακολούθησης των εκπομπών CO2 από επιβατικά αυτοκίνητα, είναι απαραίτητο να διευκρινιστούν περαιτέρω ορισμένες απαιτούμενες παράμετροι δεδομένων και να προστεθούν και άλλες παράμετροι που έως τώρα αποτελούσαν αντικείμενο μόνο προαιρετικής παρακολούθησης.
            
         
               (3)
            
            
               Η συμπερίληψη του αριθμού έγκρισης τύπου στις παραμέτρους δεδομένων που χρησιμεύουν για την παρακολούθηση και την υποβολή εκθέσεων μπορεί να βελτιώσει τα μέσα που διαθέτουν οι κατασκευαστές για την επαλήθευση των προσωρινών υπολογισμών των μέσων ειδικών εκπομπών και των στόχων ειδικών εκπομπών καθώς και, συνακόλουθα, να εξασφαλίσει ακριβέστερα στοιχεία στο τελικό σύνολο δεδομένων.
            
         
               (4)
            
            
               Δεν λαμβάνονται υπόψη για τον υπολογισμό του μέσου όρου ειδικών εκπομπών του εκάστοτε κατασκευαστή τα επιβατικά αυτοκίνητα που έλαβαν εθνική έγκριση σε μικρές σειρές, σύμφωνα με το άρθρο 23 της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (2), ή τα αυτοκίνητα που έλαβαν επιμέρους έγκριση σύμφωνα με το άρθρο 24 της εν λόγω οδηγίας. Εντούτοις, είναι σημαντικό παρακολουθείται συνεκτικά ο αριθμός των οχημάτων αυτών, ώστε να αξιολογούνται τυχόν επιπτώσεις του στη διαδικασία παρακολούθησης και στην επίτευξη του στόχου για τις μέσες εκπομπές CO2 στην Ένωση. Κατά συνέπεια, ο συνολικός αριθμός των ταξινομήσεων πρέπει να παρέχεται σε ετήσια βάση.
            
         
               (5)
            
            
               Επίσης, πρέπει να εξασφαλίζεται ότι η παρακολούθηση των εκπομπών CO2 από τα επιβατικά αυτοκίνητα ευθυγραμμίζεται με την προσέγγιση που ακολουθείται για τα ελαφρά επαγγελματικά οχήματα βάσει του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (3), συμπεριλαμβάνοντας στις υποχρεωτικά παρακολουθούμενες παραμέτρους τόσο τον κυβισμό του κινητήρα όσο και την κατανάλωση ηλεκτρικής ενέργειας, πέραν του αριθμού έγκρισης τύπου. Επιπλέον, όταν το πιστοποιητικό συμμόρφωσης δεν χρησιμοποιείται ως η πρωταρχική πηγή δεδομένων και τα δεδομένα λαμβάνονται, μεταξύ άλλων, από έγγραφα της έγκρισης τύπου, πρέπει να διευκρινίζεται ότι τα δεδομένα σε αυτές τις περιπτώσεις πρέπει να συμφωνούν με τα αναφερόμενα που παρέχονται στα πιστοποιητικά συμμόρφωσης.
            
         
               (6)
            
            
               Για να διασφαλιστεί ότι οι εν λόγω τροποποιήσεις είναι δυνατόν να ληφθούν υπόψη κατά την παρακολούθηση των δεδομένων το 2013, είναι σκόπιμο να καθοριστεί ως ημερομηνία έναρξη ισχύος της παρούσας πράξης το αργότερο η έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
         
               (7)
            
            
               Συνεπώς, ο κανονισμός (ΕΚ) αριθ. 443/2009 πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλιματικών μεταβολών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ
   Άρθρο 1
   Το παράρτημα II του κανονισμού (ΕΚ) αριθ. 443/2009 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 140 της 5.6.2009, σ. 1.
   
      (2)  ΕΕ L 263 της 9.10.2007, σ. 1.
   
      (3)  ΕΕ L 145 της 31.5.2011, σ. 1.
   
      ΠΑΡΑΡΤΗΜΑ
      Το παράρτημα II του κανονισμού (ΕΚ) αριθ. 443/2009 αντικαθίσταται από το ακόλουθο κείμενο:
      
         
            «ΠΑΡΑΡΤΗΜΑ II
            
               ΠΑΡΑΚΟΛΟΥΘΗΣΗ ΚΑΙ ΑΝΑΦΟΡΑ ΕΚΠΟΜΠΩΝ
            
            
               ΜΕΡΟΣ Α —   Συλλογή δεδομένων για τα καινούργια επιβατικά αυτοκίνητα και καθορισμός των πληροφοριών παρακολούθησης των εκπομπών CO2
               
            
            
                        1.
                     
                     
                        Για κάθε ημερολογιακό έτος, τα κράτη μέλη καταγράφουν τα ακόλουθα λεπτομερή δεδομένα για κάθε καινούργιο επιβατικό αυτοκίνητο που ταξινομείται στην επικράτειά τους:
                        
                                    α)
                                 
                                 
                                    κατασκευαστής·
                                 
                              
                                    β)
                                 
                                 
                                    αριθμός έγκρισης τύπου και της επέκτασής της·
                                 
                              
                                    γ)
                                 
                                 
                                    τύπος, παραλλαγή και έκδοση·
                                 
                              
                                    δ)
                                 
                                 
                                    μάρκα και εμπορική ονομασία·
                                 
                              
                                    ε)
                                 
                                 
                                    κατηγορία εγκεκριμένου τύπου οχήματος·
                                 
                              
                                    στ)
                                 
                                 
                                    συνολικός αριθμός νέων ταξινομήσεων·
                                 
                              
                                    ζ)
                                 
                                 
                                    μάζα·
                                 
                              
                                    η)
                                 
                                 
                                    ειδικές εκπομπές CO2·
                                 
                              
                                    θ)
                                 
                                 
                                    αποτύπωμα: μεταξόνιο, μετατρόχιο άξονα διεύθυνσης και μετατρόχιο άλλου άξονα·
                                 
                              
                                    ι)
                                 
                                 
                                    τύπος καυσίμου και τρόπος ανεφοδιασμού με καύσιμο·
                                 
                              
                                    ια)
                                 
                                 
                                    κυβισμός κινητήρα·
                                 
                              
                                    ιβ)
                                 
                                 
                                    κατανάλωση ηλεκτρικής ενέργειας·
                                 
                              
                                    ιγ)
                                 
                                 
                                    κωδικό της καινοτόμου τεχνολογίας ή ομάδας καινοτόμων τεχνολογιών και συνακόλουθη μείωση των εκπομπών CO2 λόγω της συγκεκριμένης τεχνολογίας.
                                 
                              
                  
                        2.
                     
                     
                        Τα λεπτομερή δεδομένα που αναφέρονται στο σημείο 1 λαμβάνονται από το πιστοποιητικό συμμόρφωσης του εκάστοτε επιβατικού αυτοκινήτου ή συμφωνούν με το πιστοποιητικό συμμόρφωσης που έχει εκδοθεί από τον κατασκευαστή για το εκάστοτε επιβατικό αυτοκίνητο. Εάν δεν χρησιμοποιείται πιστοποιητικό συμμόρφωσης, τα κράτη μέλη λαμβάνουν τα αναγκαία μέτρα ώστε να διασφαλίζεται επαρκής ακρίβεια της διαδικασίας παρακολούθησης. Όταν για επιβατικό αυτοκίνητο καθορίζονται τόσο ελάχιστη όσο και μέγιστη τιμή της μάζας ή του αποτυπώματος που αναφέρονται στο σημείο 1 στοιχείο θ), τα κράτη μέλη χρησιμοποιούν μόνο τη μέγιστη αριθμητική τιμή για τους σκοπούς του παρόντος κανονισμού. Στην περίπτωση αυτοκινήτων διπλής τροφοδοσίας (βενζίνης-αερίου), στα πιστοποιητικά συμμόρφωσης των οποίων σημειώνονται οι ειδικές εκπομπές CO2 και για τη βενζίνη και για το αέριο, τα κράτη μέλη χρησιμοποιούν μόνον τη μετρηθείσα τιμή κατά την ανάλωση αερίου.
                     
                  
                        3.
                     
                     
                        Για κάθε ημερολογιακό έτος τα κράτη μέλη προσδιορίζουν:
                        
                                    α)
                                 
                                 
                                    τις πηγές που χρησιμοποιήθηκαν για τη συλλογή των λεπτομερών δεδομένων που αναφέρονται στο σημείο 1·
                                 
                              
                                    β)
                                 
                                 
                                    τον συνολικό αριθμό των νέων ταξινομήσεων καινούργιων επιβατικών αυτοκινήτων που υπόκεινται σε έγκριση ΕΚ τύπου·
                                 
                              
                                    γ)
                                 
                                 
                                    τον συνολικό αριθμό των νέων ταξινομήσεων καινούργιων επιβατικών αυτοκινήτων που έλαβαν επιμέρους έγκριση·
                                 
                              
                                    δ)
                                 
                                 
                                    τον συνολικό αριθμό των νέων ταξινομήσεων καινούργιων επιβατικών αυτοκινήτων που έλαβαν εθνική έγκριση σε μικρές σειρές·
                                 
                              
                                    ε)
                                 
                                 
                                    το ποσοστό όλων των πρατηρίων καυσίμων στην επικράτειά τους που παρέχουν E85.
                                 
                              
                  
               ΜΕΡΟΣ B —   Μεθοδολογία καθορισμού των πληροφοριών για την παρακολούθηση των εκπομπών CO2 από καινούργια επιβατικά αυτοκίνητα
            
            Οι πληροφορίες παρακολούθησης που απαιτείται να αναφέρει το κράτος μέλος σύμφωνα με τα σημεία 1 και 3 του μέρους Α, προσδιορίζονται σύμφωνα με τη μεθοδολογία που περιγράφεται στο παρόν μέρος.
            
                        1.
                     
                     
                        Αριθμός ταξινομηθέντων καινούργιων επιβατικών αυτοκινήτων
                        Τα κράτη μέλη προσδιορίζουν τον αριθμό των καινούργιων επιβατικών αυτοκινήτων που ταξινομήθηκαν στην επικράτειά τους κατά το αντίστοιχο έτος παρακολούθησης, υποδιαιρούμενων σε οχήματα που υπόκεινται σε έγκριση τύπου ΕΚ, οχήματα που έλαβαν επιμέρους έγκριση και οχήματα που έλαβαν εθνική έγκριση σε μικρές σειρές.
                     
                  
                        2.
                     
                     
                        Κατανομή καινούργιων επιβατικών αυτοκινήτων ανά παραλλαγή
                        Για κάθε παραλλαγή κάθε έκδοσης κάθε τύπου καινούργιου επιβατικού αυτοκινήτου, καταγράφεται ο αριθμός των ταξινομηθέντων για πρώτη φορά επιβατικών αυτοκινήτων και τα λεπτομερή δεδομένα που προβλέπονται στο μέρος Α σημείο 1.
                     
                  
                        3.
                     
                     
                        Τα ανά την επικράτεια πρατήρια ανεφοδιασμού με καύσιμο E85 δηλώνονται σύμφωνα με τις διατάξεις του άρθρου 6 του κανονισμού (ΕΕ) αριθ. 1014/2010 της Επιτροπής (1).
                     
                  
               ΜΕΡΟΣ Γ —   Μορφότυπο για τη διαβίβαση των δεδομένων
            
            Για κάθε έτος, τα κράτη μέλη αναφέρουν με τα ακόλουθα μορφότυπα τις πληροφορίες που ορίζονται στο μέρος Α σημεία 1 και 3:
            Συγκεντρωτικά δεδομένα συμπεριλαμβανομένων γενικών πληροφοριών που προσδιορίζονται στο σημείο 3 του μέρους Α:
            
                        Κράτος μέλος (2)
                        
                     
                     
                         
                     
                  
                        Έτος
                     
                     
                         
                     
                  
                        Πηγή δεδομένων
                     
                     
                         
                     
                  
                        Συνολικός αριθμός των νέων ταξινομήσεων καινούργιων επιβατικών αυτοκινήτων που υπόκεινται σε έγκριση ΕΚ τύπου
                     
                     
                         
                     
                  
                        Συνολικός αριθμός των νέων ταξινομήσεων καινούργιων επιβατικών αυτοκινήτων που έλαβαν επιμέρους έγκριση
                     
                     
                         
                     
                  
                        Συνολικός αριθμός των νέων ταξινομήσεων καινούργιων επιβατικών αυτοκινήτων που έλαβαν εθνική έγκριση σε μικρές σειρές
                     
                     
                         
                     
                  
                        Ποσοστό όλων των πρατηρίων καυσίμων που παρέχουν E85, σύμφωνα με το άρθρο 6 παράγραφος 1 του κανονισμού (ΕΕ) αριθ. 1014/2010
                     
                     
                         
                     
                  
                        Συνολικός αριθμός των πρατηρίων καυσίμων που παρέχουν Ε85, όταν το ποσοστό των εν λόγω πρατηρίων υπερβαίνει το 30 % των πρατηρίων καυσίμων, σύμφωνα με το άρθρο 6 παράγραφος 2 του κανονισμού (ΕΕ) αριθ. 1014/2010.
                     
                     
                         
                     
                  Λεπτομερή δεδομένα που προδιαγράφονται στο μέρος Α σημείο 1:
            
                        Έτος
                     
                     
                        Όνομα κατασκευαστή
                        Ονομασία με βάση τα πρότυπα ΕΕ
                     
                     
                        Όνομα κατασκευαστή
                        Ονομασία κατασκευαστή
                     
                     
                        Όνομα κατασκευαστή
                        Ονομασία με βάση το εθνικό μητρώο
                     
                     
                        Αριθμός έγκρισης τύπου (ΑΕΤ) και επέκτασής της
                     
                     
                        Τύπος
                     
                     
                        Παραλλαγή
                     
                     
                        Έκδοση
                     
                     
                        Μάρκα
                     
                     
                        Εμπορική ονομασία
                     
                     
                        Κατηγορία εγκεκριμένου τύπου οχήματος
                     
                     
                        Συνολικός αριθμός νέων ταξινομήσεων
                     
                     
                        Μάζα (kg)
                     
                     
                        Ειδικές εκπομπές CO2 (g/km)
                     
                     
                        Μεταξόνιο (mm)
                     
                     
                        Μετατρόχιο άξονα διεύθυνσης (mm)
                     
                     
                        Μετατρόχιο άλλου άξονα (mm)
                     
                     
                        Τύπος καυσίμου (3)
                        
                     
                     
                        Τρόπος ανεφοδιασμού με καύσιμο (3)
                        
                     
                     
                        Κυβισμός κινητήρα (cm3)
                     
                     
                        Κατανάλωση ηλεκτρικής ενέργειας (Wh/km)
                     
                     
                        Κωδικός καινοτόμου τεχνολογίας ή ομάδας καινοτόμων τεχνολογιών (4)
                        
                     
                     
                        Μείωση εκπομπών μέσω καινοτόμων τεχνολογιών (g/km) (4)
                        
                     
                  
                        Έτος 1
                     
                     
                        Κατασκ. 1
                     
                     
                        Κατασκ. 1
                     
                     
                        Κατασκ. 1
                     
                     
                        ΑΕΤ 1
                     
                     
                        Τύπος 1
                     
                     
                        Παραλλαγή 1
                     
                     
                        Έκδοση 1
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
                        Έτος 1
                     
                     
                        Κατασκ. 1
                     
                     
                        Κατασκ. 1
                     
                     
                        Κατασκ. 1
                     
                     
                        ΑΕΤ 1
                     
                     
                        Τύπος 1
                     
                     
                        Παραλλαγή 1
                     
                     
                        Έκδοση 2
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
                        Έτος 1
                     
                     
                        Κατασκ. 1
                     
                     
                        Κατασκ. 1
                     
                     
                        Κατασκ. 1
                     
                     
                        ΑΕΤ 1
                     
                     
                        Τύπος 1
                     
                     
                        Παραλλαγή 2
                     
                     
                        Έκδοση 1
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
                        Έτος 1
                     
                     
                        Κατασκ. 1
                     
                     
                        Κατασκ. 1
                     
                     
                        Κατασκ. 1
                     
                     
                        ΑΕΤ 1
                     
                     
                        Τύπος 1
                     
                     
                        Παραλλαγή 2
                     
                     
                        Έκδοση 2
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                     
                        …
                     
                  
      
      
         (1)  ΕΕ L 293 της 11.11.2010, σ. 15.
      
         (2)  Κωδικοί ISO 3166 alpha-2, με εξαίρεση την Ελλάδα και το Ηνωμένο Βασίλειο, κράτη για τα οποία ισχύουν αντιστοίχως οι κωδικοί “EL” και “UK”.
      
         (3)  Σύμφωνα με το άρθρο 6.
      
         (4)  Σύμφωνα με το άρθρο 12.».